OKRESNÝ  ÚRAD  TRNAVA

MAJETKOVOPRÁVNY ODBOR
Kollárova 8, 917 02 Trnava
Zápisnica zo zasadnutia komisie na vyhodnotenie cenových ponúk vyhlásenej elektronickej aukcie na odpredaj nehnuteľného majetku štátu v správe Okresného úradu Trnava (3. kolo).
Zloženie komisie: 
1. Ing. Ingrid Šabršulová      -  predseda          

2. JUDr. Alena Foltýnová     -  člen        

3. Ing. Ivana Mészárosová    -  člen     
Dňa 02.02.2024 zasadla komisia na vyhodnotenie cenových ponúk vyhlásenej elektronickej aukcie na odpredaj nehnuteľného majetku štátu, menovite:
k. ú. Valtov Šúr, obec Šúrovce, okres Trnava: 
· LV č. 900, rodinný  dom  s.č. 461 na pozemku parc.č. 12 s príslušenstvom, ktoré je popísané v znaleckom posudku č. 75/2022, pozemky: registra C parc.č. 12 – zastavaná plocha a nádvorie vo výmere 1145 m2, parc.č. 13 – záhrada vo výmere 952 m2  v podiele 9/12 – in . 
primeraná cena 100 800.- EUR                                zábezpeka: 7 000.- EUR
po znížení
Ponuka bola zverejnená v registri vedenom Ministerstvom financií Slovenskej republiky dňa 04.01.2024, lehota na doručenie ponúk plynula od 05.01.2024 do 01.02.2024. 
Vyhodnotenie

Na Okresný úrad Trnava neboli v stanovenej lehote doručené žiadne cenové ponuky záujemcov o kúpu predmetných nehnuteľností. Komisia v súlade s § 8a ods.8   zákona č. 278/1993 Z. z. o správe majetku štátu v platnom znení konštatovala, že správca je povinný opakovať vyhlásenie  elektronickej aukcie s primeranou cenou zníženou o 60%.  Podľa § 8a ods.9 zákona č. 278/1993 Z.z. platí, že ak je predmetom prevodu stavba spolu s pozemkom, cena podľa odseku 8 nemôže byť nižšia ako primeraná cena pozemku znížená o 50 %.
Komisia konštatuje, že vyhlásenie elektronickej aukcie bolo neúspešné.
V Trnave, dňa 02.02.2024 
Komisia:   Ing. Ingrid Šabršulová – predseda.....................................

                Ing. Ivana Mészárosová – člen..........................................

                JUDr. Alena Foltýnová – člen.............................................

Zapísala: JUDr. Alena Foltýnová     ...................................................
